วันที่ ๒๙ พฤศจิกายน ๒๕๕๙ สำนักพระราชวังออกแถลงการณ์ เรื่องสมเด็จพระนางเจ้าฯ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เสด็จฯ ไปประทับ ณ โรงพยาบาลจุฬาลงกรณ์ สภากาชาดไทย ฉบับที่ ๕ ความว่า  ตามที่สมเด็จพระนางเจ้าฯ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช ได้เสด็จฯ ไปประทับ ณ ตึก สก. ชั้น ๒๐ ตามคำกราบบังคมทูลเชิญของคณะแพทย์เพื่อถวายการรักษาพระอาการอักเสบของพระปัปผาสะ (ปอด) ซึ่งสำนักพระราชวังได้ออกแถลงการณ์ประกาศให้ทราบมาแล้วนั้น  คณะแพทย์ผู้ถวายการรักษาสมเด็จพระนางเจ้าฯ พระบรมราชินีนาถ ได้รายงานว่า พระอาการโดยทั่วไปดีขึ้นมาก ไม่มีพระปรอท (ไข้) ทรงรู้พระองค์ดี ทรงพระดำเนินได้ เสวยพระกระยาหารได้ดี มีพระกรรสะ (ไอ) เล็กน้อย ผลการตรวจพระโลหิตและการตรวจทางรังสีวิทยา พบว่าการอักเสบของพระปัปผาสะ (ปอด) หายเกือบเป็นปรกติ คณะแพทย์ฯ จึงกราบบังคมทูลเชิญสมเด็จพระนางเจ้าฯ พระบรมราชินีนาถ เสด็จฯ กลับมาประทับพักฟื้นที่พระตำหนักจิตรลดารโหฐาน พระราชวังดุสิต ในวันที่ ๒๙ พฤศจิกายน พุทธศักราช ๒๕๕๙ nจึงประกาศมาเพื่อทราบโดยทั่วกัน  สำนักพระราชวัง  ๒๙ พฤศจิกายน พุทธศักราช ๒๕๕๙
สมเด็จพระนางเจ้าฯ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช สมเด็จพระนางเจ้าฯ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช สมเด็จพระนางเจ้าฯ พระบรมราชินีนาถ พระองค์ สมเด็จพระนางเจ้าฯ พระบรมราชินีนาถ